Laduškino miesto apygarda

Laduškino miesto apygarda () – gyvenvietė Rusijos Federacijos anklavo Kaliningrado srities pietvakariniame pakraštyje. Administracinis centras – Laduškinas. 2010 m. buvo 3 878 gyventojai, iš jų kaime – 90.

Istorija 
Įsteigta vykdant municipalinę reformą 2004 m. gegužės 15 d. Ribojasi vakaruose su Aistmarėmis, rytuose su Gurjevsko municipalinio rajono Novomoskovskojės kaimo gyvenviete, pietuose su Bagrationovsko rajono Pograničnojės kaimo gyvenviete.

Laduškino priemiestyje Beregovojė 1908 m. rastas prūsų kapinynas ir Domniksruho lobis. Apygardos teritorijos dalis 1946 m. rugsėjo 7 d. – 1962 m. gruodžio 12 d. įėjo į Laduškino rajoną; jį panaikinus – į Bagrationovsko rajoną miesto teisėmis. 1997 m. sudaryta Bagrationovsko rajono Laduškino miesto apygarda.

Gyvenvietės taryba renkama 5 metams, ją sudaro 10 deputatų, kurie iš savo tarpo renka tarybos pirmininką. Gyvenvietės administracijai vadovauja konkurso tvarka skiriamas administracijos vadovas.

Kaliningrado srities įstatymu Laduškino miesto apygardą sudaro:    

 Laduškinas, miestas,
 Ladyginas, kaimas,
 Uljanovka, kaimas.

Šaltiniai 

Kaliningrado srities miesto apygardos